Եղվարդ (Սյունիքի մարզ)

Անվան այլ կիրառումների համար տե՛ս՝ Եղվարդ (այլ կիրառումներ) Եղվարդ, գյուղ Հայաստանի Սյունիքի մարզի Կապան համայնքում՝ հայ-ադրբեջանական շփման գծի հարևանությամբ։ Անուն Գյուղի պաշտոնական անունը Եղվարդ է։ Ռուսական կայսրության ժամանակաշրջանում հայտնի է եղել Աղավուրդ անունով։ Աշխարհագրություն Գտնվում է Սյունիքի մարզի մարզկենտրոն Կապան քաղաքից մոտ 12 կմ հյուսիս-արևելք՝ ծովի մակարդակից 1040-1120 մ բարձրության վրա։ Պատմություն Պատմամշակութային հուշարձաններ Գյուղի 1700 թվականի Սուրբ Աստվածածին եկեղեցին կանգուն է։ Եղվարդի մոտ են գտնվում «Սպիտակ Աղբյուրի Խաչ» եկեղեցին, X-XIX դարերի խաչքարերով գերեզմանոց։ 2 կմ արևելք՝ «Շինատեղ», 3 կմ արևմուտք՝ «Խաչի Խութ» գյուղատեղիները։ 1 կմ հարավ գտնվում են «Ծավիկ» հին բնակավայրի մնացորդները։ Բնակչություն Համաձայն 2011 թվականին Հայաստանում անցկացված մարդահամարի արդյունքների՝ Եղվարդի մշտական բնակչությունը կազմել է 273, առկա բնակչությունը՝ 233 մարդ։ Գյուղը մշտապես բնակեցված է եղել հայերով, որոնց նախնիների մի մասը 1828-1829 թվականներին եկել է Պարսկահայաստանից։ Ստորև ներկայացված է Եղվարդ գյուղի բնակչության թվային փոփոխությունն ըստ տարիների. Տնտեսություն Բնակչությունը զբաղվում է անասնապահությամբ, այգեգործությամբ, բանջարաբուծությամբ և հացահատիկի մշակությամբ։ Արտաքին հղումներ Էջը Սյունիքի մարզպետարանի կայքում Արխիվացված 2014-01-29 Wayback Machine Ծանոթագրություններ